Jönköping
Jönköping čita se Jenčeping  je grad na jugu Švedske od 89,396 stanovnika, , on je i administrativni centar istoimene općine od 127,382 stanovnika.

Jönköping je i administrativni centar grofovije Jönköping län koja ima 336,866 stanovnika.

Geografske karakteristike
Jönköping leži na južnom kraju jezera Vättern ali i duž obala jezera Munksjön i Rocksjön, u centru južne Švedske.

Historija
Historija Jönköpinga počela je 1283. kad su Franjevci izgradili samostan na tom mjestu, već sljedeće godine mjesto je kraljevskom poveljom dobilo status grada.

Zbog svog strateškog položaja - Jönköping se napatio u ratovima vođenim između Danske i Švedske, u kojima su ga dva puta 1567. i 1612. zapalili vlastiti stanovnici kako bi onemogućili da ga zauzmu Danci. 
Tako da je današnji grad rezultat obnove koja je započela 1614.

Znamenitosti
Historijske građevine su stara gradska vijećnica, podignuta između 1696. - 1699., Palača apelacionog suda iz 1655., jedna od najstarijih u Švedskoj i Kristinekyrkan (Kristinina crkva) podignuta od 1649. do 1673. 

Grad ima i zavičajni muzej i Univerzitet osnovan 1977.

Privreda
Vodeća industrija u gradu još i danas je proizvodnja šibica, pored toga proizvodi se i papir, tekstil i strojevi. 
Jönköping je željeznicom povezan sa glavnim švedskim linijama a do njega mogu doploviti i brodovi jer je kanalom Göta povezan sa tjesnacem Kattegat i Baltičkim morem.

Izvori

Vanjske veze 

 Službene stranice grada 
 Jönköping na portalu Encyclopædia Britannica 
Gradovi u Švedskoj